**Dagsorden/Referat:**

X

Mødetidspunkt**:   
kl. 19:00-21:00**

Mødedato:

**20. april 2016**

Mødested: **HR Fredericia, Mosegårdsvej 2**

Blad nr. **1**

**Fællesrådsmøde for dagtilbud/skoler**

1. **Oplæg vedr. budget 2017 (procedure og tidsplan) ved udvalgsformand Ole Steen Hansen.**

* Ole Steen orienterede om tilførelse af midler til skoleområdet, som vil betyde15 til 16 flere lærerstillinger i 2016 til 2017.Beslutningen skal konfirmeres i byrådet.

|  |
| --- |
| Procedure og tidsplan for budget 2017 |
| I kan indsende ønsker til Børn og Unge ved John.nyborg@fredericia.dk frem til **10.maj.**  Herefter er der -   * Udvalgsmøde 24. maj * Kort høringsperiode: **23. aug. – 2. sep.** * Dialog med borgmesteren i biografen: **25.aug.** * Borgermøde i rådhusets forhal: **2.sep.** * **Budgetvedtagelse: 10.oktober** |

1. **Dagtilbud og skoler drøfter - hver for sig - ønsker til eventuelle omprioriteringer inde for udvalgets område og eventuelle nye ønsker til drifts- og anlægsbudgetter 2017.**

* Forældrebestyrelsesmedlemmerne gik i gruppearbejde – henholdsvis på dagtilbuds- og skoleområdet.

Følgende er fremsendt fra gruppearbejdet:

|  |
| --- |
| Dagtilbudsområdet |
| Fællesrådsmøde d.20.april 2016.  Drøftelse af ønsker til budget for 0-5års området:    Driftsudvidelser:  **Normering**. Enighed blandt de tilstedeværende forældre og aktører for 0-5 års området om, at det helt grundlæggende er nødvendigt at styrke det normeringsmæssige grundniveau i daginstitutionerne. Det gode pædagogiske arbejde er betinget af en ordentlig normering og deraf også børnenes trivsel.  **Ydertimerne** i institutionerne er særligt sårbare og lider ofte under den utilstrækkelige normering. Det betyder bl.a. at der er få hænder i forbindelse med aflevering af børn om morgenen, hvilket betyder at ikke alle børn får den mest optimale start på dagen. Det samme gør sig gældende om eftermiddagen, hvilket begrænser personalets mulighed for at tilgodese det enkelte barns behov.  I det følgende vil vi komme med vores bud på, hvilke områder der med fordel kunne tilgodeses som et supplement til den grundlæggende normering.  **Overgange**. Der er behov for tilførsel af ressourcer til at sikre en god og tryg overgang fra børnehave til skole/glidende overgang. Arbejdet med denne overgang er meget forskellig fra institution til institution, men bærer generelt præg af, at være meget begrænset eller ikke-eksisterende. Der er behov for, at skabe rammer der tilgodeser børnenes behov for en kendt voksen. Dette kunne opnås gennem brobygning/udveksling af personale mellem børnehave og skole/SFO. Dette kunne f.eks. gøres ved at pædagoger fra skolerne besøger børnehavernes store-grupper i tiden inden opstart i glidende overgang, og at der er en kendt pædagog med fra børnehaven ved opstart i skole. Alternativt kunne der etableres et decideret ”glidende-overgangs korps”, som kunne varetage denne opgave med særligt fokus på de børn/børnegrupper, der har behov for tryghed, støtte og opmærksomhed (her tænkes udover de børn, som decideret har et støttebehov). Desuden gør flere forældre opmærksom på, at der er behov for bedre normering i glidende-overgang, da dette også kunne bidrage til at skabe en bedre overgang og ikke mindst et godt fundament for det kommende skoleforløb.  **Pædagogisk personale med en særlig profil**. Der er stor opbakning blandt de fremmødte til styrkelse af arbejdet i de enkelte institutioner, og gerne på tværs af distrikter indenfor forskellige profiler, som f.eks. idræt, kultur, natur og musik. Dette kunne bl.a. gøres ved at ansætte forskellige personer med ”profil”-ressourcer, som en ekstra faglig kompetence, der kan anvendes på tværs af institutioner i distriktet/mellem distrikterne. På den måde kunne de forskellige institutioner få styrket deres profil, og det pædagogiske arbejde få et løft gennem nye ideer til måder at arbejde med leg og læring indenfor profil-området. Denne ressourcetilførsel kunne netop også bidrage til at frigøre ressourcer til eksempelvis nogle af ydertimerne.  **Læringspotentialet i oplevelser**. Normeringen er naturligvis nød til at være på plads for, at det igen kan blive muligt at tage på længere ture ud af huset. Samtidig kunne det dog også være relevant, at styrke de rent praktiske forudsætninger for at ”komme ud af huset”. Fredericia kommune byder på utrolig mange muligheder, men for nogle institutioner er det ikke muligt at gå f.eks. til volden, bruge stranden, FredericiaC, biblioteket eller tage på ture til f.eks. Trelde Næs. En mulighed kunne være, at institutionerne rådede over en fælles minibus, som det var muligt at booke til sådanne ture – dette kunne eksempelvis kombineres med de tværgående ressource-personer (nævnt ovenfor), som muliggjorde anderledes Fællesrådsmøde d.20.april 2016  udforskning af nærområdernes mange muligheder. Alternativt nævnes det også at kommunen måske kunne forhandle en mere fordelagtig pris hjem på ”bus-kort” til institutionerne.  Anlægsønsker:  **Grejbank**. Etablering af en ”grejbank”, som muliggør investering i dyre/særlige legeredskaber eller remedier til f.eks. naturoplevelser, idræts- eller kreative aktiviteter, som kan lånes af alle institutioner i en kortere periode. Det kunne f.eks. være et større antal løbecykler, balanceredskaber, klatreudstyr etc..  **Gartner/pedel**: Distriktsansat gartner eller pedel, som har ansvar for flere institutioner afhængig af omfang. Vedligehold af udearealet fungerer ikke optimalt i mange af institutionerne, da vedligehold af f.eks. grønne områder ikke klares løbende, når der er behov. F.eks. udgør visne blade en risiko ved afhentning/aflevering af børn. Det diskuteres om ikke det var muligt at ændre den eksisterende løsning, og derved skabe mere kvalitet for færre midler???  **Prioritering af vedligehold/renovering**. Der er enighed om, at det giver mere kvalitet at prioritere hele løsninger i færre institutioner end lappeløsninger i alle institutioner. Samtidig giver det stor mening, at fokusere på et indsatsområde på tværs af alle institutioner f.eks. indeklima/støj, ligesom der tidligere har været fokus på ventilation etc..  Indsendt af Maiken Wolderslund |

|  |
| --- |
| Skoleområdet: |
| Notat - ønsker til budget - skolegruppen til SFR-møde 20/4 2016.   * Flere penge i grundnormeringen. Puljerne fra sidste budget og de 8 millioner der er fundet, skal ind i grundnormeringen. * Godt der er kommet flere midler her i 11. time, men det lapper kun for et år. * Det hænger ikke sammen i det daglige. Ikke nok lærere til alle klasser igennem hele skoledagen. * Ressourcestærke forældre vælger anderledes - privatskoler * Elevtal som ikke kan deles med 26 hænger ikke sammen. Årgangselevtal på f.eks. 34 vil betyde store hold. * Det har konsekvenser for elever, ledere, medarbejdere og forældre. * Vi blev lovet at budgetterne blev holdt fast ved strukturændringen. * Vi vil have faste driftsmiddelbudgetter. * Er der en vision for skolevæsenet på samlet niveau. Generelt billede af nedslidning. * Skolen løser opgaven fra dag til dag. * Er skolestrukturen evalueret. Er der brug for justeringer? * Har Fredericia den rigtige tildelingsmodel til skolerne. * 1 personale til 33 elever er ikke en løsning. * Udgangspunktet ved skolestrukturændringen var 23,8 pr. lærer. * Der skal være budgetter hvor der er mulighed for særlige tiltag, få særlige kompetencer ind. * Et ordentlig grundlæggende sats på anlægsmidlerne, hvor man kommer i bund, med den nedslidning der er på skolerne. * Økonomiske vilkår der ligger højere end nu på landsplan til skoleområdet. * Kvaliteten i fritidsdelen - hvor ligger vi på landsplan?   Således hørt og forstået fra gruppen  Skolebestyrelsesmedlem  Allan Søgaard-Andersen  Erritsø Fællesskole |

1. **Plenum, med kort opsamling.**

|  |
| --- |
| **Generelt:**   * Forældrene bemærker, at det er problematisk med puljer og økonomi der kun gives i en etårig periode. Der ønskes i stedet faste driftsmidler, som er fortløbende og på denne måde kommer grundnormeringerne til gode.   De øvrige tilbagemeldinger på plenum er dækket af ovenstående indsendte notater under pkt. 2. |

1. **Eventuelt.**

* Fællesråds - Facebook siden - det skal diskuteres hvad den skal bruges til og hvem den skal åbnes for.